b'\n_START_ARTICLE_\nSol Campbell\n_START_SECTION_\nIgra\xc4\x8dka karijera\n_START_PARAGRAPH_\nSvoj prvi prvoliga\xc5\xa1ki nastup imao je u prosincu 1992. za Tottenham Hotspur i to sa 18 godina. Campbell u Tottenhamu provodi 9 godina i u 225 nastupa posti\xc5\xbee 10 pogodaka. Vrhunac njegove karijere u Tottenhamu bilo je no\xc5\xa1enje kapetanske vrpce tijekom finala Liga kupa 1999. protiv Leicester Cityja, kojeg je Tottenham te godine osvojio. Godine 2001. prelazi u redove Arsenala, Tottenhamovog rivala, \xc5\xa1to je izazvalo brojne kontroverze. To je bio prvi visokoprofilni slobodni transfer unutar Premier lige pod Bosmanovim pravilom. Tijekom svojih 5 godina u Arsenalu, Campbell je dva puta bio prvak Engleske, tri puta osvaja\xc4\x8d FA kupa, ukomponiraju\xc4\x87i u sve to osvajanje lige i kupa tijekom sezone 2001./2002. i slavno osvajanje prvenstva tijekom sezone 2003./2004. kada su Nepobjedivi prvenstvo osvojili bez ijednog poraza. Campbell je tako\xc4\x91er bio dio finala Lige prvaka 2006. kada je Arsenal izgubio od Barcelone 2:1. Campbell je bio strijelac prvog gola za Arsenal. Godine 2006., Campbell kao slobodni igral odlazi u Portsmouth gdje boravi tri godine. Najve\xc4\x87i uspjeh tijekom boravka u Portsmouthu bilo je osvajanje FA kupa 2008. kada su pobijedili Cardiff City._NEWLINE_Godine 2009. iznena\xc4\x91uju\xc4\x87e odlazi u tre\xc4\x87u englesku ligu i potpisuje za Notts County, gdje je biv\xc5\xa1i engleski izbornik, Sven-G\xc3\xb6ran Eriksson, postao direktor. Cambpell klub napu\xc5\xa1ta ve\xc4\x87 u rujnu iste godine nakon \xc5\xa1to je odigrao samo jednu utakmicu. Godine 2010., Campbell se, kao slobodni igra\xc4\x8d, ponovo vra\xc4\x87a u Arsenal, \xc5\xa1to je bilo prvi puta u novijoj povijesti kluba da se jedan igra\xc4\x8d, koji je oti\xc5\xa1ao iz Arsenala, ponovo vratio u klub. No, nakon samo jedne odigrane polusezone, Campbell je po drugi puta napustio Arsenal i potpisao za Newcastle United.'